open-index/open-wikipedia-markdown huggingface dataset:
Silje Marie Vallestad

**Silje Vallestad** (født 24. juli 1978 i Tromsø) er en norsk gründer, investor, foredragsholder og rådgiver. 

Vallestad grunnla den internasjonale ungdomsorganisasjonen World Voices i 1997 sammen med Jonathan Robinson. Organisasjonen hadde som formål å koble unge engasjerte mennesker med globale ledere, og organiserte blant annet en tredagers konferanse i Queen Elizabeth Hall og ga ut boken *Har du 2 sekunder?* der unge mennesker fra hele verden deltok side om side med ledere som Dronning Noor av Jordan, Hillary Clinton, Václav Havel, Frederik Willem De Klerk, Anita Roddick og Arne Næss.

På bakgrunn av dette arbeidet ble Vallestad invitert til å representere de unge ved flere større internasjonale konferanser, herunder Forum 2000 og Vienna Peace Summit. I 1998 bidro hun til å etablere konferanseserien Students’ Forum 2000 (Praha), sammen med president Václav Havel.

Silje Vallestad grunnla i 2006 selskapet Bipper Communication AS, og vant deretter flere gründer-kåringer. Etter tre års drift hadde selskapet i 2009 omsetning på 1,48 millioner kroner og 8 ansatte. Da Vallestad vant prisen for Årets kvinnelige gründer i mars 2011, hadde antall ansatte vokst til 20. Selskapet utviklet trygghetsløsninger for mobiltelefoner. I 2011 lanserte Bipper trygghetsappen «bSafe», som raskt ble verdens mest brukte trygghetsapp. Selskapet tiltrakk seg både norske og internasjonale investorer, deriblant Jada Pinkett Smith. Firmaet viste seg imidlertid ikke å bli noen finansiell suksess, og i 2014 var selskapets verdi falt med over 99 %. Vallestad trakk seg fra stillingen sin i 2013. Bipper hadde store finansielle tap i både 2014 og 2015, og ble i 2017 solgt til Mobile Software. 

Vallestad jobber idag som investor, rådgiver og foredragsholder.

Vallestad vokste opp i Sandefjord og Florø. Hun studerte ved United World College of the Atlantic, Universitetet i Bergen, Norges Handelshøyskole, Yale, Harvard og WITS. Vallestad er gift og har tre barn.
## Priser og utnevnelser
* 2000: Ole Vig prisen («Har du 2 sekunder?»)
* 2004: Årets økonomistudent, Universum
* 2006: Vinner av Venture Cup (regionalfinale)
* 2008: DNBNors Innovasjonspris (finalist)
* 2011: Årets kvinnelige gründer, kåring i regi av Innovasjon Norge og Nærings- og handelsdepartementet.
* 2011: Topp 10 unge ledertalenter i Norge
* 2013: Young Global Leader av World Economic Forum
* 2013: Top 20 Nordic Business Thinker av Nordic Business Forum
* 2017: Expert in Entrepreneurship and telecommunication av World Economic Forum

## Referanser


## Eksterne lenker
*
Svein Johnsen

**Svein Johnsen** (født 1963) er en norsk forretningsmann. Han har en lang karriere innen IT bak seg, blant annet i Merkantildata og Telecomputing, før han i 2002 etablerte mobilselskapet Chess sammen med Idar Vollvik. I 2005 ble selskapet solgt til TeliaSonera og Johnsens selskap King Holding fikk en gevinst på rundt 160 millioner kroner. Han har etter det jobbet som investor og er deleier i diverse teknologiselskap. 

Johnsen har også sittet i styret i Sportsklubben Brann. 

## Referanser
Extended Versions

***Extended Versions*** er et samlealbum med konsertopptak av det amerikanske progressiv metal bandet Queensrÿche. 

Albumet ble utgitt på selskapet Sbme Special MKTS av Sony BMG 27. februar 2007.

## Sporliste
#«Walk in the Shadows»
#«Queen of the Reich»
#«Spreading the Disease»
#«London»
#«Right Side of My Mind»
#«Take Hold of the Flame»
#«Jet City Woman»
#«Silent Lucidity»
#«Another Rainy Night (Without You)»
#«Eyes of a Stranger»

## Personell
*Geoff Tate – Vokal
*Mike Stone – Gitar
*Michael Wilton – Gitar
*Eddie Jackson – Bassgitar
*Scott Rockenfield – Slagverk
Survivors Network of those Abused by Priests

**Survivors Network of those Abused by Priests** (SNAP), er en støtte gruppe for kvinner og menn som har blitt utsatt for misbruk fra religiøse autoriteter i USA.  SNAP er en uavhengig ideell organisasjon. Barbara Blaine som selv var utsatt for overgrep fra en prest var grunnleggeren av organisasjonen i 1989. SNAP har over 5000 medlemmer og 55 avdelinger. SNAP startet sitt arbeid fokusert mot den katolske kirke, men har utvidet sitt arbeid til å også omfatte samme problematikk i andre kirkesamfunn.

## Referanser


## Eksterne lenker
*
Clervaux (kanton)

**Clervaux** er en kanton i Luxembourg. Kantonen ligger nord i landet og har et areal på 331,75 km². I 2016 hadde kantonen 17&nbsp;126 innbyggere og administrasjonssenteret ligger i byen Clervaux.

## Kommuner
Clervaux kanton består av fem kommuner. I tabellen oppgis antall innbyggere per 2016.

	
## Referanser


## Eksterne lenker
*
Håndballklubben Landsås

**Håndballklubben Landsås** (stiftet 31. desember 1947) er en håndballklubb i Harstad.  

På 1990-tallet var damelaget deres oppe i nest høyeste divisjon to ganger, men med nedrykk begge gangene. HK Landsås er en breddeklubb, men har et herrelag som spiller i 2. divisjon. Klubben hører til under Norges Håndballforbunds Region Nord, sone 4 - Hålogaland. 

Klubben har cirka 250 spillere per 2022. I flere år har HK Landsås arrangert håndballturneringen «Landsås Cup», som samler over 180 lag fra hele landet.

## Historikk
*
*1946: Håndball på programmet for første gang
*1948: Landsåsbanen åpnet 2. juli 1948
*1970: Guttehåndball på programmet
*1988: Landsås-hallen ble åpnet
*1989: Damelaget vant 3. divisjon i håndball
*1990: Debuterte i allnorsk 2. divisjon i håndball
*1991: Vant 3. divisjon i damehåndball
*1992: Allnorsk 2. divisjon i damehåndball
*2002: Landsås arrangerte EM-kvalifisering for U-21-lag i damehåndball
*2007: HK Landsås startet opp med senior herrer i 2. div, første seniorlag på flere år

## Referanser


## Eksterne lenker
*
Buj

**Buj** kan vise til:

*Buj (by) – en by i Kostroma oblast i Russland
*Buj (elv) – ei elv i Republikken Basjkortostan i Russland
Religiøs traktat

**Religiøs traktat** er et «religiøst småskrift» (Bokmålsordboka) som brukes til evangelisering. De kan være i A5-format eller mindre og deles ut til mennesker man vil evangelisere for. 

## Bibelbud
Ved pietismens gjennombrudd i Norge ble det lagt stor vekt på litteratur. Allerede Hans Nielsen Hauge fikk trykt skrifter med kristelig innhold som han solgte på sine reiser. Siden overtok andre predikanter denne oppgaven. De ble kalt bibelbud og gikk fra grend til grend med bøker som de solgte i forbindelse med husmøter i hjemmene. Utover på 1800-tallet ble dette arbeid satt i system av Lutherstiftelsen, som var forløperen til Det norske lutherske indremisjonsselskap. Men ved århundreskiftet var det ebbet ut og nesten gått i glemmeboken i organisasjonen.

## Traktatarbeid i Indremisjonen
Johan Martin Wisløff tok i 1914 opp tanken om igjen å starte traktatarbeid. Han begrunnet det med at gode traktater var «et velsignet virkemiddel for den indre misjon». Arbeidet ble organisert slik at indremisjonsforeningene opprettet traktatkomiteer som fikk tilsendt traktater gratis ti ganger  årlig. I perioden 1914 – 1916 ble det opprettet 114 traktatkomiteer rundt om i landet. Det ble gitt ut 23 traktater i et opplag på til sammen 460.000 eksemplarer. I årene etter fram til 1920 økte dette til 138 traktatkomiteer, 46 forskjellige traktater og et opplag på nærmere to millioner. 

I 1925 byttet man format fra to sider til en mindre størrelse i fire sider og med et bilde som blikkfang. Det var nå 291 traktatkomiteer rundt om i landet. I tillegg var det 134 enkeltpersoner som regelmessig fikk tilsendt traktater for spredning. Arbeidet fikk en knekk under andre verdenskrig, for da ble det papirrasjonering og man kunne ikke trykke så mange som man ønsket. En av traktatene ble også beslaglagt av nazistene. Den hadde tittel *Det siste slag* og var en allusjon til  uttrykket:  «England taper alle slag - så nær som det siste». Men da ordren om beslaglegging kom, var traktaten spredt over hele landet. 

## Referanser


## Litteratur
*Tor Singsaas: *Den norske Lutherstiftelses traktater – en teologisk karakteristikk* 1976

## Kilder
*Ola Rudvin: *Indremisjonsselskapets historie II*  1970
Buj (elv)

**Buj** (russisk: Буй) er ei elv i Perm kraj, republikken Basjkortostan og republikken Udmurtia i Russland. Den er ei venstre sideelv til Kama, og er 228&nbsp;km lang, med et nedslagsfelt på 6 530&nbsp;km². Den begynner sør for Perm Krai i distriktet Kuyedinski, og deretter flyter gjennom nordvestlige Basjkortostan og inn i elven Kama innenfor Udmurtia til sør for byen Kambarka.

## Referanser


## Eksterne lenker
* Buj i den russiske encyklopedi for Perm Kraj
Kvikksølvoksid

**Kvikksølvoksid**, også kalt **kvikksølv(II)oksid**, er en kjemisk forbindelse med formelen HgO, og en molar masse på 216,6. Den har rød eller oransje farge. Kvikksølvoksid er et fast stoff ved normalt trykk og romtemperatur.

## Fremstilling

Den røde varianten av kvikksølvoksid kan bli fremstilt ved å varme kvikksølv og oksygen til om lag 350 °C, eller ved pyrolyse av Hg(NO<sub>3</sub>)<sub>2</sub>. Den oransje varianten fremstilles ved bunnfelling av kvikksølvioner i vannløsning ved hjelp av en sterk base. Forskjellen i farge skyldes ulik partikkelstørrelse. Begge variantene har samme atomstruktur, bestående av nesten lineære enheter av O-HG-O i siksak med en vinkel på 107°.

## Bruksområder
Kvikksølvoksid blir noen ganger brukt i framstilling av kvikksølv, da forbindelsen løser seg opp relativt lett. Ved dekomponering blir oksygengass frigjort. I 1774 oppdaget Joseph Priestley at oksygen ble frigjort ved oppvarming av kvikksølvoksid, selv om han ikke identifiserte gassen som oksygen. Selv om navnsettingen av stoffet ble foretatt ved en senere anledning, var dette en milepæl innen kjemi.

Kvikksølvoksid blir også brukt som katode i kvikksølvbatterier.
Carl August Guldberg

**Carl August Guldberg** (født 6. november 1812 i Strömstad, død 17. januar 1892 i Kristiania) var norsk teolog, redaktør og forlegger.

På grunn av krigen i 1814 flyttet familien til Fredrikstad. Da han var kommet i skolemoden alder fulgte han i 1820 med besteforeldrene til Sverige for å begynne på skole i Vadstena, men etter at bestefaren døde høsten 1824 ble han to år senere sendt tilbake til foreldrene i Fredrikstad for å fortsette skolegangen der. Han gikk således på skole i Fredrikstad 1826-1828, ble student i 1829 og utdannet cand. theol. i 1833.

Sammen med Adam Dzwonkowski startet han i 1835 utgivelsen av Skilling-Magazin. 8. desember 1847 ble Guldberg utnevnt til residerende kapellan til Nannestad og sluttet dermed med utgivervirksomheten. 10. november 1858 ble han forflyttet til Ullensaker og i 1869 ble han endelig utnevnt til sokneprest i Onsøy. Herfra fikk han avskjed i nåde i 1880. Som pensjonist bosatte han seg i 1881, hvor han også døde 11 år senere.

Han var far til blant andre
matematikeren Cato Guldberg (1836–1902),
diakonissen Cathinka Guldberg (1840–1919),
og medisinprofessor Gustav Adolph Guldberg (1854–1908)

## Referanser


## Kilder
* August Mortensen: «Bogtrykkerkunstens repræsentanter i Norge XLVII». *[[Nordisk Trykkeritidende]]* Nr. 10. oktober 1907.

__NOTOC__
Clervaux

**Clervaux** (luxembourgsk: *Klierf*, tysk: *Clerf*) er en kommune og en by i Luxembourg.  Kommunen, som har et areal på 85,05 km², ligger i kantonen Clervaux. I 2016 hadde kommunen  innbyggere. Byen Clervaux er kantonen Clervauxs administrasjonssenter.

Den 25. mai 2011 ble kommunene Heinerscheid og Munshausen slått sammen med Clervaux. Den nye kommunen beholdt navnet Clervaux.

## Referanser


## Eksterne lenker
*
Sedimentasjonsmiljø

**Sedimentasjonsmiljø** beskriver de fysiske, kjemiske og biologiske prosesser ved avsetning av en bestemt type av sediment og de bergartstyper som kan dannes fra disse avsetningene. Vanligvis kan sedimentære bergarter sammenlignes med sedimenter som finnes i moderne avsetningsmiljøer. Men desto lenger tilbake i geologisk tid sedimentene ble avsatt, desto mindre sannsynlig kan moderne analoger finnes f. eks. Båndede jernformasjoner.

## Typer av avsetningsmiljø
**Kontinental**
* Alluvial
* Eolisk
* Fluvial
* Lakustrin

**Kyst**
* Elvedelta
* Tidevann
* Lagune
* Strand

**Marin**
* Gruntvannsmarin
* Dypvannsmarin
* Rev (maritimt)

**Andre**
* Evaporitt
* Glasial

### Bestemmelse av sedimentasjonsmiljø i eldre sedimenter

Sedimentasjonsmiljø i eldre sedimenter bestemmes ved hjelp av sedimentære facies,  sedimentær struktur og fossiler, spesielt sporfossiler.

## Litteratur
* Harold G. Reading.  1996. *Sedimentary Environments: Processes, Facies and Stratigraphy.* Blackwell Publishing Limited.

## Eksterne lenker
* https://web.archive.org/web/20071027055550/http://www.gpc.edu/~pgore/geology/historical_lab/environmentchart.htm
Pennales

* Pennales

**Pennate diatomeer** er en orden av mikroskopiske alger som lever i hav og innsjøer eller i fuktige miljøer på land. Pennate diatomeer er en viktig gruppe i littoralsonen eller strandsonen, der de lever fastsittende på de fleste overflater. Noen arter er pelagiske og lever fritt i vannmassene.

## Generelt
Ordenen Pennales har fått navnet sitt fra formen på celleveggene som er avlange eller ovale sett fra skallsiden. Skallene har mønstre bestående av små hull eller porer og disse mønstrene er bilateralt symmetriske. De motile eller bevegelige pennate diatomeene har en såkalt rafe der celleinnhold bidrar til bevegelse nesten som hos en stridsvogn.

## Eksterne lenker
*
Kvikksølvselenid

**Kvikksølvselenid** (HgSe) er en kjemisk forbindelse bestående av kvikksølv og selen. Den består av gråsvarte krystaller, og er i fast form ved romtemperatur.

Kvikksølvselenid kan også referere til HgSe2 og HgSe8, mens HgSe brukes bare om kvikksølv(II)selenid.

## Forekomster
Kvikksølvselenid finnes i naturlig form i naturen som mineralet tiemanitt.

## Giftighet
På grunn av sitt innhold av kvikksølv, er kvikksølvselenid giftig. Kvikksølvselenid er imidlertid en relativt stabil forbindelse, noe som gjør at den kan være mindre giftig enn kvikksølv i ren form og mange organometalliske kvikksølvforbindelser.
Merete Moen

**Merete Moen** (1945–2025) var en norsk skuespiller. 

Moen ble utdannet ved Statens Teaterskole, og debuterte i Don Juan på Oslo Nye i 1974. I 1975 var hun ved Teatret Vårt i Molde. Fra 1976 var hun ansatt ved Nationaltheatret. Hun tolket en rekke store roller av Ibsen, Shakespeare, Strindberg og Tsjekhov, og ble prisbelønt ved flere anledninger. 

Moen spilte i flere norske filmer, blant annet rollen som Moster i filmatiseringen av Tarjei Vesaas’ *[[Is-slottet]]* (1987), Kristin i Unni Straumes *Drømspel* (1994) (en rolle hun også hadde spilt på Nationaltheatret), og som Inga i Liv Ullmanns *[[Kristin Lavransdatter]]* (1995). 

Merete Moen spilte i en rekke hørespill i Radioteatret, senest i Arne Svingens *Krutt i støvla* i 2006. Hun leste også inn lydbøker, blant annet bøkene om *Folket på Innhaug* av Anne Karin Elstad.

Merete Moen ble tildelt Per Aabels ærespris i 1989 og Norsk Teaterlederes pris i 1979.

## Filmer
*  *[[Medmenneske]]*, Fjernsynsteatret – Lea
*  *[[Søsken på Guds jord]]* – Vavva
*  *[[Is-slottet (film)|Is-slottet]]* – Moster
*  *[[For dagene er onde]]* – Hilda
*  *[[Flaggermusvinger]]* – Moren
*  *[[Drømspel]]* – Kristin
*  *[[Kristin Lavransdatter]]* – Inga

## Teater (utvalg)
* *[[Kennedys barn]]*, Nationaltheatret – Rona
* *[[Brand]]*, Nationaltheatret – Gerd
* *[[Kjærlighetens komedie]]*, Nationaltheatret – Svanhild
* *[[Hamlet]]*, Nationaltheatret – Dronning Gjertrud
* *[[Don Carlos]]*, Nationaltheatret – Fyrstinne Eboli
* *[[Amadeus (teaterstykke)|Amadeus]]*, Nationaltheatret – Fru Mozart
* *[[Vildanden]]*, Nationaltheatret – Gina Ekdal
* *[[Mein Kampf]]*, Nationaltheatret – Fru Død
* *[[Iguananatten]]*, Nationaltheatret – Hannah
* *[[Faren|Faderen]]*, Nationaltheatret – Laura
* *[[Gaucho]]*, Nationaltheatret – Louise
* *[[Woyzeck]]*, Nationaltheatret – Bestemor
* *[[Hedda Gabler]]*, Nationaltheatret – Juliane Tesmann
* *[[Et drømspill]]*, Nationaltheatret – Kristin
* *[[Maria Stuart]]*, Nationaltheatret – Kennedy
* *[[Villanden]]*, Nationaltheatret – Fru Sørby

## Referanser


## Eksterne lenker
* 
*  Merete Moen i Hørespilldatabasen
Kvikksølvcyanid

**Kvikksølvcyanid** er et kvikksølvsalt med kjemisk formel Hg(CN)2. Det er et kjemisk kompleks som ved romtemperatur består av hvite, tidvis gjennomsiktige krystaller. De er uten lukt, men har en skarp metallisk smak. De er lett oppløselig i vann og alkohol og er meget giftig.

## Bruksområder
Kvikksølvcyanid har tidligere hatt ulik bruksområder innen medisin, blant annet for behandling av syfilis. Det har også blitt benyttet som desinfeksjon av instrumenter. Det benyttes fortsatt innenfor homøopati under det latinsk navnet *Hydrargyrum bicyanatum*.

## Referanser


## Eksterne lenker
* 
* National Pollutant Inventory: Cyanide compounds fact sheet
Gómez Palacio

**Gómez Palacio** er en by og en kommune i den meksikanske delstaten Durango på grensen mot Tlahualilo de Zaragoza i nord, delstaten Coahuila i øst og Lerdo i syd. Byens navn er til ære for den kjente forfatteren og politikeren Francisco Gómez Palacio y Bravo. Gómez Palacio ble grunnlagt den 15. september 1885 og innbyggertall fra 2005 viser et folketall på 239&nbsp;842.
## Eksterne lenker
*
Ants Lepson

**Ants Lepson** (1934–2023) var en norsk kunstmaler og sjømann bosatt i Arendal.

## Bakgrunn
Lepson ble født i Estland i 1934. Familien flyktet til Sverige og så USA etter andre verdenskrig. Han mønstret på et norsk skip, og var statsløs i syv år, før han fikk norsk statsborgerskap. Lepson ble utdannet som skipskaptein, og førte flere norske seilskip, blant annet fullriggeren «Sørlandet». Han var også kaptein på «Skibladner» på Mjøsa.

## Kunstneren
Han er kjent som maler av maritime motiv. Han var bosatt i uthavnen Sandvika på Hisøy i Arendal, og hadde et atelier i Arendal sentrum.  I mer enn 20 år var Lepson maler, uten formell utdannelse som kunstner, og betegnet seg selv som marinemaler. Hans motiver ble hentet fra det maritime miljø, og det er særlig seilskuter som er motivet. Som gammel sjømann var Lepson opptatt av at hans bilder skulle være korrekte i alle detaljer. Spesielt bilder av slaveskipet «Fredensborg» gjorde ham kjent.

## Referanser
 

## Litteratur
* Nils P. Vigerstøl: *Kaptein og marinemaler*, Gaveca 2014, ISBN 9788299919739
Rob Ellis

**Robert Damian Ellis** (født 13. februar 1962 i Bristol i England) er en engelsk trommeslager og produsent. Han er sannsynligvis best kjent for samarbeidet med PJ Harvey som han har produsert, arrangert og vært musiker for siden 1990.

Innimellom innspillingene og turneene med Harvey har han vært involvert i en lang rekke andre prosjekter. Hans egne komposisjoner, som best kan beskrives som noe lignende den moderne «klassiske» musikken, er gitt ut på to innspillinger; *Music for the home &ndash; Volume 1* fra 2000 og *Music for the home &ndash; Volume 2* fra 2004. Bandet hans, Spleen, har spilt inn tre album: *Soundtrack to Spleen* fra 1996, *Little Scratches* fra 1998 og *Nun Lover!* fra 2006, og han har også spilt inn musikk under pseudonymet «Christmas».

Ellis har også bidratt som produsent, arrangør og musiker for artister som Marianne Faithfull, tidligere Ash-gitarist Charlotte Heatherley, Madrugada, Laika, Swell, Placebo, Pooka, Kitty Wu, Michael Partington, Marlene Kuntz, tidligere Trickyvokalist Martina Topley-Bird, Scott Walker, Ute Lemper, Lise Westzynthius, Nathalie Nordnes og Mick Harvey fra the Bad Seeds.

## Eksterne lenker
* 
* Rob Ellis' offisielle hjemmeside
Donald Baverstock

**Donald Baverstock** (født 18. januar 1924 i Cardiff i Wales, død 17. mars 1995) var en TV-produsent. Hans første jobb innen BBC var i det berømte Talks Department hvor han var redaktør på programmet *Highlight*. Han var deretter med på å lage og redigere erstatteren *Tonight*, som begynte i 1957.

Han arbeidet på *Tonight* frem til 1961 da han ble forfremmet til assistentcontroller innen programavdelingen. I begynnelsen av 1963 tok han over som controller av BBC One etter Stuart Hood før lanseringen av BBC Two året etter. I 1963 spurte han også Sydney Newman om å lage en ny serie for lørdags ettermiddag på BBC One, noe som resulterte i *[[Doctor Who]]*.

BBC Two hadde problemer med å få seere så generaldirektør Hugh Carleton Greene bestemte at BBC Twos controller Michael Peacock og Baverstock skulle bytte stillinger. Baverstock ble fornærmet og så på det som en degradering. Han bestemte seg for å slutte i BBC. 

I 1968 fikk Baverstock jobben som programdirektør i Yorkshire Television og i løpet av hans periode ble flere populære programmer, som  for eksempel *Emmerdale Farm*, laget. Han hadde denne jobben frem til 1973.
Mercury Prize

**The Mercury Prize**, tidligere **Mercury Music Prize**, nå også kjent som **Nationwide Mercury Prize** av sponsorhensyn er en årlig musikkpris gitt til det beste musikkalbumet i Storbritannia og Irland. Den ble etablert av BPI og BARD (British Association of Record Dealers) i 1992 som et alternativ til den industridominerte BRIT Awards. Prisen var opprinnelig sponset av den nå nedlagte telekommunikasjonsbedriften Mercury etterfulgt av Technics i 1998 og fra 2004, Nationwide Building Society. En ser ofte at band som er nominert til, eller vinner, denne prisen opplever en stor økning i albumsalget sitt. Spesielt gjelder dette de mindre kjente bandene.

Selve utdelingsseremonien finner sted i september, men nominerte album annonseres i juli. I 2001 ble seremonien avholdt 11. september, og da det ble annonsert at PJ Harvey hadde vunnet prisen for albumet *Stories from the City, Stories from the Sea* oppholdt hun seg på et hotell i Washington D.C. med utsikt til Pentagon som tidligere samme dag hadde blitt truffet av et av de kaprede flyene.

## Prisvinnere
* 1992: Primal Scream – Screamadelica
* 1993: Suede – Suede
* 1994: M People – Elegant Slumming
* 1995: Portishead – Dummy
* 1996: Pulp – Different Class
* 1997: Roni Size/Reprazent – New Forms
* 1998: Gomez – Bring It On
* 1999: Talvin Singh – Ok
* 2000: Badly Drawn Boy – The Hour of Bewilderbeast
* 2001: PJ Harvey – Stories from the City, Stories from the Sea
* 2002: Ms. Dynamite – A Little Deeper
* 2003: Dizzee Rascal – Boy in da Corner
* 2004: Franz Ferdinand – Franz Ferdinand
* 2005: Antony and the Johnsons – I Am a Bird Now
* 2006: Arctic Monkeys – Whatever People Say I Am, That's What I'm Not
* 2007: Klaxons – Myths of the Near Future
* 2008: Elbow – The Seldom Seen Kid
* 2009: Speech Debelle – Speech Therapy
* 2010: The xx – xx
* 2011: PJ Harvey – Let England Shake
* 2012: Alt-J - An Awesome Wave
* 2013: James Blake - Overgrown
* 2014: Young Fathers - Dead
* 2015: Benjamin Clementine – *[[At Least for Now]]*
* 2016: Skepta – *[[Konnichiwa]]*

## Referanser


## Eksterne lenker
*
ABBA: The Movie

***ABBA: The Movie*** er en svensk-australsk halvdokumentarisk komedie og konsertfilm fra 1977 som omhandler den svenske popgruppa ABBA. Dokumentaren tar i all hovedsak for seg gruppens Australia-turne i 1977. Den ble lansert omtrent samtidig som gruppens nye LP *[[The Album]]* ble utgitt, og inneholder flere av platens låter. Filmen er regissert av Lasse Hallström.

Filmen innbrakte 5,3 millioner SEK på svenske kinoer i 1977-78.

Ifølge Carl Magnus Palms ABBA-biografi, *ABBA The real story* (2001) var det et sjokk for gruppen å komme til Australia, hvor fansen var helt hysterisk. Han skriver videre at *ABBA The Movie* er et sjarmerende tidsdokument, og et viktig bidrag til svensk kulturhistorie.

## Handling
En ukjent australsk disc-jockey får sin store sjanse da sjefen gir ham i oppdrag å intervjue den svenske popgruppen ABBA på deres Australia-turne. Oppdraget viser seg å bli alt annet en enkelt for Ashley, som aldri har gjennomført et slikt intervju før, og han må reise Australia rundt i jakt på det etterlengtede intervjuet. I tillegg glemmer han å pakke pressekortet sitt, og får heller ikke tak i billett til konserten deres.

Under jakten vises en rekke konsert-opptredener fra gruppens turné i Australia. Turneen deres begynner i Sydney, og deretter reiser de videre til Perth, Adelaide og Melbourne, hvor Ashley gjentatte ganger møter gruppens svært beskyttende livvakt. Til slutt har Ashley et heldig møte med Stig Anderson, gruppens manager, som går med på å arrangere et intervju. Ashley får også tak i billetter til kveldens konsert. Men Ashley sover alt for lenge, og går derfor glipp av hele intervjuet nok en gang.

Men akkurat idet han har gitt opp håpet, befinner Ashley seg plutselig ansikt til ansikt med ABBA-medlemmene i en heis. De gir ham et intervju der og da, og han forlater Melbourne akkurat i tide til å rekke fristen for at radio-programmet skal sendes. Han setter sammen den siste redigeringen i baksetet på en drosje, idet ABBA reiser fra Australia til Europa. Med bare minutter igjen kommer Ashley seg tilbake til radio-stasjonen.

## I rollene
*Benny Andersson  - som seg selv
*Agnetha Fältskog - som seg selv
*Anni-Frid Lyngstad - som seg selv
*Björn Ulvaeus  - som seg selv
*Robert Hughes – Ashley 
*Bruce Barry – Studiosjef
*Tom Oliver – Livvakt/bartender/taxisjåfør
*Stig Anderson – som seg selv
*Bosse Norling – ABBAs tour-manager

## Sanger

## Referanser


## Eksterne lenker
*
British Phonographic Industry

**British Phonographic Industry** (**BPI**) er den britiske plateindustriens bransjeforening. Den består av en lang rekke musikkselskaper, inkludert de fire «store» platekompaniene Warner Music Group, EMI, Sony BMG og Universal Music Group, produsenter og distributører samt hundrevis av uavhengige musikkselskaper som representerer flere tusen platemerker. Foreningen har representert interessene til de britiske platekompaniene siden den formelt ble stiftet i 1973, da med hovedvekt på å bekjempe piratkopiering.

BPI grunnla den årlige BRIT Awards for musikkindustrien i tillegg til Mercury Prize for årets album.

## Lignende organisasjoner
* RIAA, *Recording Industry Association of America*, er USA sin bransjeorganisasjon for musikkindustrien.
* IFPI er en internasjonal bransjeforening for plate- og filmbransjen, med over 1450 medlemmer i 75 land.
* MPAA er en bransjeforening for filmindustrien i USA.

## Eksterne lenker
* 
* BPI Radar
Polly Samson

**Polly Samson** (født 29. april 1962 i London i England) er en engelsk journalist, forfatter og låtskriver. Hun har «en eksotisk familiebakgrunn, er mor til sju barn (ikke alle hennes egne), og bor i en herskapsbolig på landet» med musikeren David Gilmour, og «opptrådte en gang på en liste over Storbritannias 50 vakreste kvinner».

## Liv og virke
### Bakgrunn
Hennes far var Lance Samson (død 4. februar 2013), avisredaktør og tidligere diplomatisk korrespondent for den kommunistiske britiske avisen *[[The Morning Star]]*, som kom til England i 1938 som ti år gammel jødisk flyktning. Hennes mor er forfatteren Esther Cheo Ying (født i 1932 i Shanghai i Kina), halvt kinesisk og halvt engelsk, som utga boken *Black Country to Red China* (2009), om hennes tid som major i Mao Zedongs røde hær.

I henhold til hennes biografi på eget nettsted var hun et ensomt barn som tidlig begynte å skrive. På 1970-tallet flyttet familien først til Cornwall, deretter Devon.

### Karrière
Etter en vanskelig barndom begynte hun å arbeide som teleksoperatør til hun dro til London hvor hun fikk arbeid i et forlag. Der møtte Hun skuespilleren og forfatteren Heathcote Williams (født 15. november 1941) som hun fikk sin første barn med, sønnen Charlie.

Etter fødselen ble hun etterlatt hjemløs som husokkupant, men ble tatt vare på av journalist Cassandra Jardine (1954–2012) for en tid.

Etter bruddet med Williams møtte hun David Gilmour, sanger og gitarist i Pink Floyd, som hun giftet seg med i 1994 på Pink Floyds *Division Bell*-turné. De bor i West Sussex. Hennes sønn Charlie er adoptert av Gilmour, og de har tre barn sammen: Joe, Gabriel, og Romany. Gilmour har fire barn fra et tidligere ekteskap.

Polly Samson har skrevet korte fortellinger for BBC Radio 4 og har utgitt en samling kalt *Lying in Bed* (1999) og en roman, *Out of the Picture* (2000), foruten at hun også har bidratt med tekststykker og fortellinger til mange andre bøker og utgivelser som *Gas and Air* (2003), *Girls Night In* (2000), *A Day in the Life* (2003), og *The Just When Stories* (2010). I november 2010 ble hennes foreløpig siste novellesamling utgitt, *Perfect Lives*.

Samson er kreditert som medforfatter på sju av sangene på albumet *[[The Division Bell]]*, og, med retrospektiv kildeangivelse til Clare Torry for hennes sang på «The Great Gig in the Sky», er hun den ene av kun to kvinnelige medforfattere på noen Pink Floyd-sanger. Hun skrev også sangtekster for Gilmours album fra 2006, *[[On an Island]]*, hvor hun også bidro på piano og sang. Samson skrev også noen tekster til David Gilmours album Rattle That Lock som kom i 2015. I tillegg bidro hun med sang på låten Today på samme album.

Hun er også en ivrig fotograf.

## Bibliografi
* *Lying in Bed* (1999), noveller
* *Out of the Picture* (2000), roman
* *Perfect Lives* (2010), noveller
* *The Kindness* (2015), roman

## Referanser


## Eksterne lenker
* 
* 
* 
* 
*  Cadwalladr, Carole (7 November 2010): «Polly Samson: 'Don't call me Mrs Gilmour'», *The Observer*
Stor spissgjelledøgnflue

**Stor spissgjelledøgnflue** (*Leptophlebia marginata*) er en døgnflue som tilhører familiegruppen spissgjelledøgnfluer.

## Utseende
### Voksne (imago)
Kroppen er 6-12&nbsp;millimeter lang. Brun på farge, med gule ringer i mellom hvert av leddene på bakkroppen. Framvingene er trekantet, ganske lange. De har en brunlig flekk i framkanten. Bakvingene er mye mindre, omtrent en tredjedel av framvingene, de er ganske runde i formen. Vingene holdes rett opp og ut fra kroppen i hvile. Lengst bak på bakkroppen er det tre lange haletråder (cerci).

### Nymfer/larver
Nymfene er mellom 7-12&nbsp;millimeter lange og har en langstrakt og rund kroppsform. De har tre haletråder som er omtrent like lang som kroppen. De har utvendige trakégjeller på bakkroppen som er bladformet og utdratt i en enkelt smal trådformet spiss, et filament.

Den er svært lik liten spissgjelledøgnflue, men kan skilles fra denne på at overgangen mellom selve bladet i gjellen og filamentet danner en brå overgang, ikke en jevn bue. Undersiden av første (lengst fram) lår (femur) har tapper med fine hår og ikke enkle små oppflikede tapper. Kloen på tredje beinpar er kortere som selve kloen, ikke lengre enn en trefjerdedel.

## Levevis
Stor spissgjelledøgnflue finnes mange typer ferskvann, i stille vann og stilleflytende elver. Den tåler ganske lav pH-verdi. Den klekker forholdsvis tidlig på året, vanligvis allerede 14 dager etter at vannet har blitt isfritt om våren. 

Eggene slippes av hunnen ned på vann overflaten. De synker straks til bunnen. Stor spissgjelledøgnflue lever mesteparten av sitt liv som larver eller nymfer.  De spiser små partikler av organisk materiale, som alger, planterester eller råtnende planter. 

Stor spissgjelledøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for *dun* (engelsk).

De voksne flyr tidlig på sommeren og mange steder er stor spissgjelledøgnflue den første døgnfluen som klekker.  De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.

## Systematisk inndeling

* orden døgnfluer (Ephemeroptera)
** familie **[[spissgjelledøgnfluer]] (Leptophlebiidae) **
*** **Stor spissgjelledøgnflue**, *Leptophlebia marginata* (Linnaeus, 1767)

## Litteratur
* Johansen, G.O. og Lunde, V. 1993. *Sjekkliste for norske døgnfluer (Ephemeroptera) med forslag til norske navn.* Norsk entomologisk forening, InsektNytt 18(3-4), s. 19-22
* Arnekleiv, Jo Vegar. 1995. *Døgnfluelarver.* Norsk entomologisk forening, Norske Insekttabeller nr. 14,  45 sider.

## Eksterne lenker
* 
* Norsk Entomologisk forening
Slaget ved Kliszów

**Slaget ved Kliszów** fant sted  under den store nordiske krig mellom en svensk armé under kong Karl XII mot en polsk-saksisk hær under kong August den sterke. Svenskene, som var kraftig tallmessig underlegne, vant allikevel en stor seier, blant annet etter å ha beseiret de berømte polske husarene, og det var sist gang disse ble brukt.

## Referanser


## Eksterne lenker
Louise Arbour

**Louise Arbour** (født 10. februar 1947 i Montréal i Canada) er en canadisk jurist. Hun var fra 2004 til 2008 FNs høykommissær for menneskerettigheter.

Hun ble utdannet jurist ved Université de Montréal i 1970, og underviste fra 1974 til 1987 i strafferett ved York University. I 1987 ble hun utnevnt til dommer i straffesaker i førsteinstans. Allerede i 1990 ble hun dommer ved ankedomstolen i Ontario. Hun utgav også en rekke artikler innen menneske- og borgerrettsfeltet. I 1995 ledet Arbour en kommisjon som undersøkte soningsforholdene i canadiske fengsler.

Arbour ble i 1996 utnevnt til sjefsanklager ved Det internasjonale krigsforbrytertribunalet for det tidligere Jugoslavia og Det internasjonale krigsforbrytertribunalet for Rwanda, og etterfulgte sørafrikaneren Richard Goldstone.

15. september 1999 ble hun utnevnt til høyesterettsdommer i Canada.

Hun etterfulgte i Sérgio Vieira de Mello som FNs høykommissær for menneskerettigheter i 2004. Forgjengeren omkom under et angrep på FNs kontorer i Bagdad sommeren 2003

I mars 2007 krevde hun inngripen fra FN for å bedre homofiles rettsstilling, og ba stater om å bekjempe brudd på homofiles menneskerettigheter.

## Referanser


## Eksterne lenker
* United Nations High Commissioner for Human Rights
De hvite (Finland)

**De hvite** (finsk: *Suojeluskunta*) utgjorde den ene stridende parten i den finske borgerkrigen. Tilsvarende benevnelse ble brukt om den militære motstanden mot bolsjevikene i Russland under den russiske borgerkrigen. Motstanderne ble benevnt de røde.

De første paramilitære grupperingene oppsto allerede under den russiske revolusjonen i 1905, etter at Russland hadde tapt den russisk-japanske krig. Disse militære motstandsgruppene kom på bakgrunn av de russiske forsøkene på å russifisere Finland. De første voldelige sammenstøt mellom hvite «beskyttelsesstyrker» og bolsjeviker fant sted allerede sommeren 1906 i Helsingfors.

Under borgerkrigen besto De hvite i hovedsak av borgerlige politiske krefter som var lojale til det konservative og borgerlige finske senatet. Politisk leder for De hvite i Finland var Pehr Evind Svinhufvud. Den militære kommandanten var Carl Gustaf Mannerheim. Offiserskorpset hadde, som Mannerheim, for en stor del bakgrunn fra den keiserlige russiske hær fra før den finske uavhengighetserklæringen av 6. desember 1917.

Ved utbruddet av borgerkrigen besto de hvite styrkene hovedsakelig av de frivillige militære gruppene, men ganske snart ble de dominert av utskrevne, regulære soldater som hadde trent og kjempet i Tyskland, de såkalte jägertroppene. Disse styrkene, som var bedre disiplinert og bedre trent enn de frivillige styrkene, ble avgjørende for den hvite sidens seier i borgerkrigen, i tillegg til den tyske militære støtten. De røde lyktes aldri med å få tak i regulære militære mannskaper, noe som var en årsak til deres nederlag.

De røde styrkene i Finland var imidlertid nær knyttet til de militære styrkene i Den russiske sovjetiske føderative sosialistrepublikk deres allierte med basis i venstrefløyen i Finlands sosialdemokratiske parti, anført av Otto Kuusinen.

Paramilitære elementer besto helt fram til andre verdenskrig, men ble forbudt etter den finske fortsettelseskrigen i 1944 etter krav fra Sovjetunionen.

## Hvite styrker i Finland
*Ved slutten av 1917: 30 000 menn
*Da borgerkrigen startet: 35 000 menn
*Da borgerkrigen sluttet: 70 000 menn
*I 1920: 100 000 menn

## Se også
* Den finske borgerkrigen
* Jägarrörelsen
* De røde (Finland)
* Carl Gustaf Mannerheim
Tromsøgata (Oslo)

**Tromsøgata** (1–31, 2–44) er ei gate på Rodeløkka i bydel Grünerløkka i Oslo. Den går fra Helgesens gate til Carl Berners plass, og består stort sett av boligbebyggelse, dels blokker, dels småhus, av svært varierende alder, men også en del mindre industrivirksomhet. 

Navnet er etter byen Tromsø. Det er flere andre gater i området som har navn etter nordnorske byer (Vardø, Bodø, Hammerfest). Før kommunesammenslåinga i 1878 het gata *Smedegaden*.

Tromsøgata er sperra for annet enn gangtrafikk midt mellom Hammerfestgata og Dælenenggata. Den endte inntil høsten 2010 i en snuplass (blindvei) ved Carl Berners plass. I forbindelse med ombygging av dette krysset ble da det øverste kvartalet av gata åpna for gjennomgangstrafikk.

Nr. 4 (trebygning, sveitserstil) var tidligere Rodeløkka politistasjon. I nr. 5b (murbygg, arkitekt Arne Korsmo) lå Kunstverket galleri. Det er senere flyttet til Kirkegata (Oslo) 

Deler av Tromsøgata tilhørte stiftsprost Frederik Rodes løkke. Ved nr. 7 lå opprinnelig løkkehuset på Rodeløkka. Det er seinere flytta til Langgata.

## Litteratur
* 

## Eksterne lenker
*
Banat (Jugoslavia)

**Banat**, eller **banovin**, var betegnelsen på de ti provinsene Kongeriket Jugoslavia var inndelt i mellom 1929 og 1941, i styreperioden til det serbiskdominerte Huset Karađorđević.

Banatene brøt i stor grad med tidligere og senere nasjonale og etniske grenser. Eksempelvis bestod Zeta-banatet av nåtidens Montenegro, vestlige Kosovo, Hercegovina og noen sørlige deler av Bosnia.

## Banater
Banatene, med hovedstedene i parentes:
* Drava (Ljubljana)
* Sava (Zagreb)
* Urbas (Banja Luka)
* Litoral (Split)
* Drina (Sarajevo)
* Zeta (Cetinje)
* Dunava (Novi Sad)
* Mosava (Niš)
* Vardar (Skopje)

## Referanser
Fylkesvei 5640

**Fylkesvei 5640** går mellom Geitaneset og Ugulen i Luster kommune.

Frem til 2019 hadde veien betegnelsen fylkesvei 339 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Fylkesvei 339 (andre betydninger)

I Norge finnes **fylkesvei 339** i de følgende fylkene:

*Fylkesvei 339 (Hedmark)
*Fylkesvei 339 (Oppland)
*Fylkesvei 339 (Sogn og Fjordane)
Zeta-banatet

**Zeta-banatet** var navnet på et av de ti banatene som utgjorde Kongeriket Jugoslavia i den sterkt serbiskdominerte tidsperioden fra 1927 til 1941. Banat Zeta hadde navn fra elven Zeta og den middelalderske provinsen *Zeta*, og hovedstaden var Podgorica.

Banat Zeta bestod av følgende områder (moderne benevnelser):

* Montenegro
* vestlige Kosovo
* Hercegovina
* Dubrovnik-regionen i Kroatia
* noen sørlige kommuner i Bosnia
Slaget ved Düna

**Slaget ved Düna** eller **Overgangen ved Düna** var et slag under store nordiske krig som stod den  ved elven Daugava (dagens Daugava eller Vestre Dvina) ikke langt fra Riga. Slaget kom som en følge av den svenske seieren i slaget ved Narva et halvt år tidligere.

Slaget stod mellom kong Karl XIIs svenske armé og kong August den sterkes og Adam Heinrich von Steinaus kombinerte polsk/saksiske armé. Den svenska arméen vant en avgjørende seier, og lyktes slik å krysse elven og inntok hele Kurland. Den svenske hæren inntok byen Bauska og hadde dette som oppmarsj til angrepet med Polen-Litauen året etter.

## Referanser


## Eksterne lenker
Alun Evans

**Alun William Evans** (født 30. april 1949 i Kidderminster, Worcestershire) er en tidligere engelsk fotballspiller.

Evans startet sin karriere i Wolverhampton allerede som 17-åring i 1966. Han hadde også et kort låneopphold i Los Angeles Wolves før han ble kjøpt til Liverpool av manager Bill Shankly for £100&nbsp;000 i september 1968.

Han fikk sin debut for de røde 21. september samme år i hjemmekampen på Anfield mot Leicester. Han scoret sitt første mål for klubben i denne kampen, da han lagde 3-0 målet i det 10. minutt. Liverpool vant til slutt 4 – 0, og alle målene kom i de 12. første minuttene.

Uken etter scoret han to nye mål mot sin gamle klubb Wolverhampton på Molineux i en kamp Liverpool vant hele 6 – 0.

I sesongen 1970/1971 ble han lagets topscorer med 15 mål hvor 10 av målene kom i ligaen.

Evans ble værende i Liverpool frem til 20. juni 1972 da Aston Villa betalte £72&nbsp;000 for hans tjenester. I 1975 skrev han under for Walsall som han ble værende i frem til 1978 da han dro til Australia for å spille for *South Melbourne.*

Evans la opp i 1982.

Han fikk fire landskamper for England U-23 i løpet av karrieren sin.

## Referanser


## Se også
* Statistikk om Liverpool FC.

## Eksterne lenker
* 
* Profil på Liverpools offisielle hjemmeside.
* Profil på LFChistory.net .
Fylkesvei 338 (andre betydninger)

I Norge finnes **fylkesvei 338** i de følgende fylkene:

*Fylkesvei 338 (Oppland)
*Fylkesvei 338 (Rogaland)
*Fylkesvei 338 (Sogn og Fjordane)
Golubovci

**Golubovci** er et tettsted og en bydel i kommunen Podgorica i Montenegro. Bydelen kalles også noen ganger for **Zeta**. Byen ligger på Zetasletten 15 km sør for Podgorica, og sentrum ligger like vest for Podgorica lufthavn. 

Golubovci er jordbruksområde med dyrking av oliven, frukt og vindruer. Det er også noe lett industri i området.

I folketellingen 2003 hadde Golubovci 2.869 innbyggere, hvorav ca. 60% montenegrinere og 30% serbere. Posisjonen som bydel er lovfestet, og Golubovci og Tuzi har begge egne folkevalgte bydelsforsamlinger, men underlagt ordføreren i Podgorica.

Hovedveiene E-65 og E-80 går gjennom tettstedet, og det ledende montenegrinske fotballaget FK Zeta hører hjemme her.
Tuzi

**Tuzi** er et tettsted og en bydel i kommunen Podgorica i Montenegro. Byen Tuzi ligger 10 km sørøst for Podgorica, helt i sørøst av Zetasletten hvor slettelandet møter Zijevofjellene 5 km  nord for en vik nord i Shkodërsjøen. 

Tuzi ligger på hovedveien E-762 mellom Podgorica og Albania, i den kulturelle regionen *Malesia*. Det er utpreget landbruksmark med jordbruk i lavlandet og skogbruk i fjellene i øst.

I folketellingen 2003 hadde Tuzi tettsted i alt 3.789 innbyggere, mens hele bydelen hadde 8.752 innbyggere. I tettstedet er ca. 60% albanere, 15% bosnjaker og 13% muslimer av annen tilhørighet.  

Det har vært gjort flere forsøk på å gjøre Tuzi til egen, albansk-dominert kommune, men uten suksess. Posisjonen som bydel er derimot lovfestet, og Tuzi og Golubovci har begge egne folkevalgte bydelsforsamlinger, men underlagt ordføreren i Podgorica.
Frontlinjer

**Frontlinjer** var en norsk politisk forening og et antiimperialistisk magasin som ble gitt ut av foreningen med samme navn. Bladet ble startet i mars 2007 og kom med fire utgivelser i året. Magasinet hadde særlig fokus på internasjonale spørsmål, venstresideorganisasjoner og frigjøringsbevegelser verden over.

Etterhvert ble nettstedet frontlinjer.no foreningens hovedgeskjeft før både bladet, nettstedet og foreningen ble lagt ned i 2010.

## Redaktører
*Redaksjonskollektiv (2007–2008)
*Brage Aronsen (2008–2010; ble deretter redaktør i *[[Rødt nytt]]*)

## Referanser
Fylkesvei 5676

**Fylkesvei 5676** går mellom Osen bru og Hjelmeland i Sunnfjord kommune.

Frem til 2019 hadde veien betegnelsen fylkesvei 422 (Sogn og Fjordane).

## Kommuner og knutepunkter

## Referanser




## Eksterne lenker
* Vegvesenets vegkart 
*
Vulva (artist)

**Vulva** er en elektronisk musikk-duo fra Storbritannia, startet i 1993 av Tim Hutton og Thomas Melchior. Som Vulva har de gitt ut musikk på Richard D. James og Grant Wilson-Claridges plateselskap Rephlex. De har også gitt ut musikk sammen i sideprosjektet **Yoni** (sanskrit for vulva), på Jonah Sharps selskap Reflective.

De to har senere gitt ut musikk som **Soul Capsule** sammen med Baby Ford. Tim Hutton har i tillegg en musikk-duo kalt **Sugardaddy** med Groove Armadas Tom Findlay, og han har også vært medvirker på flere av Groove Armadas album.

## Albumliste
### Som Vulva
* 1993: From The Cockpit 
* 1994: Mini Space Vulvette E.P. (12-tommer)
* 1996: Birdwatch 
* 1996: Doggy Bag (12-tommer) 
* 1997: Vulvic Yonification

### Som Yoni
* 1994: My Little Yoni
* 1994: Yoni (12-tommer) 
* 1996: Space Cadet (12-tommer) 
* 1996: Untitled (12-tommer) 
* 1997: Suck On This (12-tommer)

## Eksterne lenker
*
Kalskråtinden

**Kalskråtinden** er et fjell på østsiden av Romsdalen i Rauma kommune i Møre og Romsdal. Det har en høyde på  meter over havet.

Ole Endresen Kolflot (1843–1908) var med landmåler kaptein Broch på førstebestigning av Kalskråtind i 1864. Ole E. Kolflot var fra Isfjorden og kjent i distriktet som en meget dristig kirkemaler, med andre ord en kar med gode nerver. 

Kalskråtind er en del av Romsdalsalpene. Fjellet er populært som utsprangsted for basehopping.  

## Se også
* Liste over Norges høyeste fjell
* Liste over fjell i Skandinavia

## Referanser




## Eksterne lenker
* Kalskråtinden  – turbeskrivelse
* romsdal.com - *Karlskråtind* informasjonsside
Haletråd

**Haletråd** (Cercus) finnes hos enkelte grupper av leddyr og er trådformede utvekster lengst bak på bakkroppen. De kan være lange som hos døgnfluer, steinfluer eller korte som hos enkelte gresshoppelignende dyr.

## Eksterne lenker
*
Mario Vargas Llosa

**Jorge Mario Pedro Vargas Llosa**, marki av Vargas Llosa, (1936&ndash;2025) ble Perus mest kjente forfatter og mottok Nobelprisen i litteratur 2010. Siden det internasjonale gjennombrudd i 1963 har han vært en av det søramerikanske kontinentets viktigste stemmer. I 1990 lå han an til å bli sitt hjemlands president, men presidentvalget ble vunnet av Alberto Fujimori. Efter valgnederlaget levde han resten av sitt liv i Europa, hovedsakelig i Spania og Frankrike.

Den 7. oktober 2010 ble Mario Vargas Llosa tildelt Nobelprisen i litteratur «for sin kartografi av maktstrukturer og sine bitende bilder av den enkeltes motstand, opprør og nederlag».

Spanias konge adlet ham den 3. februar 2011 og gav ham da den arvelige tittelen marki av Vargas Llosa (*marqués de Vargas Llosa*).

## Bibliografi over norske oversettelser
Originaltittel og utgivelsesår for originalutgaven står i parentes:
* 1974: *[[Pantaleón og tjenerinnene]]* (*Pantaleón y las visitadoras*, 1973), 
* 1982: *[[Dommedagskrigen]]* (*La guerra del fin del mundo*, 1982), 
* 1985: *[[Historien om Mayta]]* (*Historia de Mayta*, 1984), 
* 1988: *[[Hvem drepte Palomino Molero?]]* (*Quién mató a Palomino Molero?*, 1986), 
* 1991: *[[Han som snakker]]* (*El hablador*, 1987), 
* 1992: *[[Til stemorens pris]]* (*Elogio de la madrastra*, 1988), 
* 1995: *[[Lituma i Andesfjellene]]* (*Lituma en los Andes*, 1993), 
* 1998: *[[Rigobertos notatbøker]]* (*Los cuadernos de don Rigoberto*, 1997), 
* 2003: *[[Bukkefesten]]* (*La fiesta del chivo*, 2000), 
* 2004: *[[Paradiset på det andre hjørnet]]* (*El paraíso en la otra esquina*, 2003), 
* 2007: *[[Rampejenta]]* (*Travesuras de la niña mala*, 2006), 
* 2007: *[[Tante Julia og han som skriver]]* (*La tía Julia y el escribidor*, 1977), 
* 2009: *[[Brev til en ung forfatter]]* (*Cartas a un joven novelista*, 1997), 
* 2010: *Valpene*
* 2011: *Kelterens drøm* (*El sueño del celta*, 2010)
* 2013: *Samtale i Katedralen* (*Conversación en La Catedral*, 1969), 
* 2013: *En diskré helt *(*El héroe discreto*, 2013),  – oversatt av Kjell Risvik og Kari Risvik
* 2017: *Der fem veier møtes (Cinco esquinas*, 2011),  – oversatt av Christian Rugstad
* 2021: *Ulvetid* (*Tiempos recios*, 1954) – oversatt av Christian Rugstad

## Referanser


## Eksterne lenker
* 
* 
* 
* Ecos de la picaresca en la novela Travesuras de la niña mala Mastergradsoppgave fra Universitetet i Oslo (Marianne Giselle Beatrice Pados, 2008).
* Determinismo en Conversación en la catedral Mastergradsoppgave fra Universitetet i Oslo (Jon Christoffersen, 2008). Oppgaven påviser og analyserer de deterministiske trekkene i romanen Conversación en La Catedral av Mario Vargas Llosa.
* Oralidad, escritura, eurocentrismo y anti-colonialismo en El hablador de Mario Vargas Llosa Mastergradsoppgave fra Universitetet i Oslo (Anja Dale, 2007).
Fylkesvei 7 (Sogn og Fjordane)

**Fylkesvei 7 (Fv7) i Sogn og Fjordane** gikk mellom Nordgulen og Eivindvik, og mellom Sollibotn og Dingja i Gulen kommune.

Veien mellom Nordgulen og Eivindvik fikk i 2019 det nye navnet Fylkesvei 605.
Veien mellom Sollibotn og Dingja fikk i 2019 det nye navnet Fylkesvei 5583.

## Kommuner og knutepunkter

----

* Midtunvågen bru (Midtunvågen, 12 m)

## Referanser


## Eksterne lenker
* Vegvesenets vegkart